અરેબિયન મેકઅપ બીજાબધા મેકઅપ કરતાં ડિફરન્ટ છે. એ વિશે જણાવતાં બ્યુટિશ્યન રીટા મારુ કહે છે, ‘અરેબિયન મેકઅપ બીજા મેકઅપની જેમ જ કરવામાં આવે છે. પ્રાઇમર, ફાઉન્ડેશન, બ્લશર, લિપસ્ટિક વગેરે; પણ એ બધા મેકઅપ કરતાં અલગ એટલે છે કે એમાં બીજા મેકઅપ કરતાં આઇ-મેકઅપ પર વધારે ધ્યાન રાખવામાં આવે છે, કેમ કે આમાં આંખોને હાઇલાઇટ કરવામાં આવે છે. આંખોને એ રીતે નિખારવામાં આવે છે કે જોવાવાળાનું ધ્યાન સીધું આંખ પર જાય.’